**Vakok és Gyengénlátók Baranya Megyei Egyesülete**

**Iskolarendszerű oktatásban tanuló látássérültek tanulását támogató program 2017.**

**Pályázati kiírás**

**Pályázati azonosító: TTL 2017 - 01**

**Meghirdetés dátuma: 2017. szeptember 7.**

A Vakok és Gyengénlátók Baranya Megyei Egyesülete (a továbbiakban VGYBME) elnöksége 2017. június 19-ei 119/2017. számú határozatában döntött arról, hogy pályázatot hirdet, melynek célja a látássérült tanulók integrált oktatásban történő részvételének ösztönzése, támogatása.

A VGYBME küldetése a Baranya megyében élő vak és gyengénlátó emberek mindennapi kiszolgáltatottságának csökkentése, emberi értékeik gyarapítása, részükre a látás hiányát leküzdeni segítő szolgáltatások biztosítása, valódi lét-és fizikai biztonságuk kivívása, összefogáson alapuló értékközösség teremtése.

A jelen kiírás keretében a VGYBME olyan látássérültek tanulását szeretné ösztönözni és támogatni, akik tanulmányaikat általános iskolában, középiskolában, iskolarendszerű felnőttoktatásban közép, illetve felsőfokon, integráltan (többségében jól látókat is oktató, képző intézményekben) folytatják.

1. A kiírás célja

A VGYBME — célkitűzései teljesülése érdekében — támogatja gyengénlátó vagy vak tanulók alap és közép, valamint felsőfokú képzésben történő részvételét.

1. Pályázat benyújtására jogosultak köre

Pályázatot nyújthat be olyan magánszemély, aki VGYBME rendes tagja, vagy azon 14 éves életkorát be nem töltött, látássérült gyermek (a továbbiakban gyermek) szülője/gondviselője, aki a VGYBME hatályos alapszabályában meghatározott működési területén hivatalos bejelentett lakcímmel rendelkezik és életvitelszerűen ott él abban az esetben, ha a gyermek rendelkezik sajhát nevére kiállított MVGYOSZ arcképes igazolvánnyal, vagy a szülő/gondviselő a VGYBME pártoló tagja, a gyermek nevében.

1. **Támogatható tevékenységek**

Az általános iskolai, szakiskolai, gimnáziumi, szakközépiskolai, főiskolai, egyetemi és egyéb iskola rendszerű oktatásnak minősülő (legalább 2 tanévet magába foglaló OKJ-s tanfolyam) tanulmányok igazolt végzése.

1. **Támogatási időszak**

**.**

A támogatott tevékenységnek 2017. szeptember 1. és 2018. június 30. közötti időszakban kell megvalósulnia. (Ekkor kell az adott oktatási intézménybe járnia a látássérült tanulónak.)

1. **A támogatás formája és mértéke**
   1. A pályázat útján igényelhető egyszeri, vissza nem térítendő támogatás összege 10.000 Ft, azaz tízezer forint.
2. **A pályázat forrása**

A pályázathoz szükséges forrást, összesen 110.000 Ft-ot, azaz száztízezer forintot az adózók személyi jövedelemadójának 1%-áról (a továbbiakban SZJA 1%) a 2015. rendelkező évben a VGYBME javára rendelkezők által felajánlott, valamint az MVGYOSZ javára felajánlott és általa a VGYBME-nek továbbadott SZJA 1%, és az Első Pécsi LIONS Klub által cél szerint jutatott adomány fedezi.

1. **A pályázatok benyújtásának módja**
   1. Pályázatot kizárólag papír alapon lehet benyújtani a kiíráshoz mellékelt adatlap kitöltésével és a 7.5. pontban meghatározott mellékletekkel *(a pályázattal benyújtandó dokumentumok)*.
   2. Egy pályázó legfeljebb 1 db pályázatot nyújthat be a jelen kiírás keretében.
   3. Ehhez a pályázati kiíráshoz kapcsolódóan pályázati díjat nem kell fizetni.
   4. A pályázatnak tartalmaznia kell (az adatlapon) a pályázó

* Rendes tag esetében a személyi igazolványában szereplő teljes nevét;
* 14 éves életkort be nem töltött gyermek esetében a szülő/gondviselő és a gyermek nevét is;
* Rendes tag, vagy MVGYOSZ arcképes igazolvánnyal rendelkező gyermek esetében az MVGYOSZ arcképes igazolványban található törzsszámát;
* 14 éves életkort be nem töltött gyermek esetében (ha van) a szülő pártoló tagsági, vagy MVGYOSZ arcképes igazolványának (törzs)számát
* Postai levelezési címét;
* Rendes tag esetén egyesületi tagdíjfizetésről szóló nyilatkozatát
* 14 éves életkort be nem töltött gyermek esetében a szülő/gondviselő pártoló tagsági díjfizetésről, vagy ha rendes tag, egyesületi tagdíjfizetéséről szóló nyilatkozatát;
* Iskolalátogatási igazolást
  1. Benyújtandó dokumentumok
* Kitöltött pályázati adatlap
* 14 éves életkort be nem töltött gyermek esetében a látássérültség okán kapott magasabb összegű családi pótlék folyósításáról szóló igazolást (bankszámla kivonatot, vagy a postástól kapott szelvény másolatát)
  1. Hiányosan benyújtott pályázat esetén hiánypótlásra nincs mód.

1. **A pályázat beadásának (személyesen), vagy beküldésének (postára adásának) határideje: 2017. szeptember 29.**
2. A pályázat beadásának, beküldésének módja

A pályázatot postai úton ajánlott levélként, valamint személyesen, a VGYBME székházában, ügyfélfogadási időben lehet beküldeni (beadni).

* Postai feladás esetén elegendő egy eredeti példányt elküldeni a következő postacímre: VGYBME; alatta: TTL 2017 – 01; alatta: Pécs; Móricz Zsigmond utca 8. 7623. Ekkor a beadás időpontjának a postai feladóvevényen feltüntetett feladás dátuma fog számítani.
* Személyes beadás esetén a beadott pályázatról az Irodavezető másolatot készít és a másolaton és az eredeti példányon az átvétel dátumát, az átvétel tényét írásban igazolja, aláírásával hitelesítve.

1. **A pályázat formai értékelése és tartalmi bírálata**
   1. A beérkező pályázatok formai ellenőrzését a VGYBME végzi. A benyújtott pályázat formailag megfelelő, ha:

* A pályázó a pályázat benyújtására jogosult;
* Tartalma a pályázati kiírásnak megfelel;
* Valamennyi melléklet megküldésre került és a dokumentum olvasható;
* A pályázat, valamint a mellékelt dokumentumok adatai között nincs ellentmondás.
  1. A pályázatokról a VGYBME Elnöksége dönt, a pályázatra adható pontok eredményeinek figyelembevételével. Az első 11 legmagasabb pontszámot elérő pályázat nyer. Egyenlő pontszámok esetén az a VGYBME elnöksége többségi szavazattal dönt.
  2. A beérkező pályázatok tartalmi ellenőrzését a VGYBME végzi. A benyújtott pályázat tartalmilag megfelelő, ha abból megállapítható, hogy az megfelel a jelen pályázati kiírás 2. pontjában meghatározott feltételeknek.
  3. A benyújtott pályázatok pontozása az alábbiak szerint történik:
* A pályázati adatlapon szereplő minden egyes évre vonatkozóan rendezett tagdíjért (14 évet be nem töltött gyermekek esetén a szülő, vagy gondviselő pártoló tagként befizetet tagdíjért) 100 pont jár, legfeljebb tehát összesen 300 pont.
* A 2017-es évet megelőző 3 évben hasonló (VGYBME) pályázaton támogatásban nem részesült személy évenként 100 pontot kap, vagyis ha 2014-ben, 15-ben és 16-ban sem kapott támogatást, akkor összesen 300 pontot kap.
* A beadási határidő határnapjai között eltelt naptári napok száma szerint naponként egy pont. (Példa: A szeptember 11-én postára adott pályázat esetében szeptember 29.ig összesen 18 nap van, tehát ha valaki szeptember 11-én adja postára pályázatát, az 18 pontot ér, míg aki szeptember 28-án, az 1 pontot kap.)
* A legmagasabb pontszám tehát 618 pont lehet.

1. **Döntéshozatal és kiértesítés**

A nyertes pályázatok kiválasztásáról a VGYBME elnöksége dönt. A pályázókat a pályázatuk eredményéről a VGYBME a döntést követő 5 munkanapon belül feladott, ajánlott postai levélben értesíti.

1. **Kifogás**

A pályázati kiírással, vagy az elbírálással kapcsolatos kifogásokat a VGYBME Felügyelő Bizottsága részére címzett postai levélben kell eljuttatni. Cím: VGYBME; Felügyelő Bizottság; Pécs, Móricz Zsigmond utca 8.; 7623. A Felügyelő Bizottság a kifogásokat működési szabályzatának megfelelő módon kivizsgálja és a vizsgálat eredményéről, az esetleges jogorvoslatról postai levélben értesíti a kifogást benyújtó személyt.

1. **További információk**

A pályázatról további információ kérhető telefonon a +36 (72) 534 - 556 telefonszámon, vagy az [iroda@pecsivakok.hu](mailto:iroda@pecsivakok.hu) e-mailcímen, vagy személyesen a VGYBME székházában ügyfélfogadási időben (hétfőn és csütörtökön 14.00 – 18.00 –ig, szerdán és pénteken 8.00 – 12.00-ig) Pécsen, a Móricz Zsigmond u 8. szám alatt.

Jelen pályázati kiírást szerkesztette: Angyal Gábor, VGYBME elnök, az egyesület elnöksége jóváhagyásával.

2017. szeptember 6.

**Vakok és Gyengénlátók Baranya Megyei Egyesülete**

**Segédeszköz vásárlását támogató program 2017.**

**Pályázati adatlap**

**Pályázati azonosító: TTL 2017 – 01**

**1. A Pályázó azonosító adatai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| a) Neve: |  | | | | | | | | | |
| b) Értesítési postacíme: | |  | | | | | | | | |
| c) MVGYOSZ arcképes igazolványban feltűnte-tett törzsszáma: | | | | | | | |  | | |
| d) Tagsági díjat fizetett-e 2017-ben? | | | | | igen |  | nem | |  |
| e) Tagsági díjat fizetett-e 2016-ben? | | | | igen | |  | nem | |  |
| f) Tagsági díjat fizetett-e 2015-ben? | | | igen | | |  | nem | |  |

|  |  |  |  |  |
| --- | --- | --- | --- | --- |
| g) Hasonló célú (VGYBME) pályázaton támogatásban részesült: | igen |  | nem |  |
| h) Hasonló célú (VGYBME) pályázaton támogatásban részesült: | igen |  | nem |  |
| i) Hasonló célú (VGYBME) pályázaton támogatásban részesült: | igen |  | nem |  |

**2. A Pályázó, vagy gondviselőjének azonosító adatai** *(Gondviselő tölti ki.)*

|  |  |
| --- | --- |
| a) Neve: |  |

|  |  |  |  |  |  |  |
| --- | --- | --- | --- | --- | --- | --- |
| b) Pártoló tagsági, vagy tagsági díjat fizetett-e 2017-ben? | | | igen |  | nem |  |
| c) Pártoló tagsági, vagy tagsági díjat fizetett-e 2016-ben? | | igen | |  | nem |  |
| d) Pártoló tagsági, vagy tagsági díjat fizetett-e 2015-ben? | igen | | |  | nem |  |

|  |  |  |  |  |
| --- | --- | --- | --- | --- |
| e) Hasonló célú (VGYBME) pályázaton támogatásban részesült: | igen |  | nem |  |
| f) Hasonló célú (VGYBME) pályázaton támogatásban részesült: | igen |  | nem |  |
| g) Hasonló célú (VGYBME) pályázaton támogatásban részesült: | igen |  | nem |  |

**3. Tanulói jogviszony igazolása** *(Oktatási intézmény tölti ki.)*

Igazolom, hogy az 1. pontban azonosított tanuló a 2017/2018-as tanévre vonatkozóan oktatási intézményünkben tanulói jogviszonnyal rendelkezik.

|  |  |  |
| --- | --- | --- |
| a) Oktatási intézmény neve: |  | |
| b) Aláírási jogosultsággal rendelkező személy aláírása | |  |
|  | | Ph. |

**5. Nyilatkozat az TTL 2017 – 01 azonosítószámú pályázaton történő részvételről**

Alulírott aláírásommal hitelesítve kijelentem, hogy az TTL 2017 – 01 azonosítószámú pályázaton részt kívánok venni. A pályázati kiírásban található feltételeket elolvastam, megértettem és elfogadom.

|  |  |
| --- | --- |
| a) Pályázó, vagy gondviselője aláírása |  |